Melléklet a ……/2013. Képv. test. határozathoz
Pályázati felhívás

A Petőfi Szülőház és Emlékmúzeum intézményvezető (magasabb vezető) beosztás ellátására 
Kiskőrös Város Önkormányzata a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdet a Petőfi Szülőház és Emlékmúzeum intézményvezető (magasabb vezető) beosztás ellátására.
A közalkalmazotti jogviszony időtartama:

A közalkalmazotti jogviszony határozatlan időre szól.
Foglalkoztatás jellege:

Teljes munkaidő.

A vezetői megbízás időtartama:

A vezetői megbízás határozott időre, 2013. május 1. napjától 2018. április 30. napjáig szól.

Munkavégzés helye:

Bács-Kiskun megye, 6200 Kiskőrös, Petőfi tér 5.
A munkakörbe tartozó, illetve a vezetői megbízással járó lényeges feladatok:

Az intézmény vezetése, általános képviselete. Felelős az intézmény működéséért, eredményes gazdálkodásáért, az intézmény tevékenységi körébe tartozó feladatok – múzeumi gyűjteményi tevékenység, múzeumi tudományos feldolgozós és publikációs tevékenység, múzeumi kiállítási tevékenység, múzeumi közművelődési, közönségkapcsolati tevékenység – végrehajtásáért. Koordinálja, felügyeli és ellenőrzi az intézményben folyó szakmai, személyi és ellenőrzési feladatok összességét. Elkészíti az intézmény szabályzatait, terveit, ellátja az intézményi dolgozók feletti munkáltatói jogokat.
Illetmény és juttatások:

Az illetmény, a juttatások és vezetői pótlék megállapítására a közalkalmazottak jogállásáról szóló 1992. évi XXXIII. törvény, a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési, és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére szóló 150/1992. (XI.21.) Korm. rendelet rendelkezései az irányadók.

Pályázati feltételek:
· A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési, és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére szóló 150/1992. (XI.21.) Korm. rendelet 6/E. § (2) aa) pontjában előírt szakirányú egyetemi végzettség és szakképzettség 
· A végzettségnek és a szakképzettségnek és egyben az intézmény alaptevékenységének megfelelő jogviszonyban legalább 3 éves szakmai gyakorlat 

· Szlovák nyelvből állami nyelvvizsga, illetőleg szlovák nyelvtudás

· Előnyt jelent a magyar szakos egyetemi végzettség
· Magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz
· Büntetlen előélet

· Cselekvőképesség

· Vagyonnyilatkozat tételi eljárás lefolytatása
A pályázat részeként benyújtandó iratok, igazolások:

· szakmai önéletrajz,

· 3 hónapnál nem régebbi erkölcsi bizonyítvány,

· iskolai végzettséget, szakképzettséget igazoló oklevelek másolata,

· szakmai gyakorlat igazolása,

· az intézmény vezetésére vonatkozó program, fejlesztési elképzelésekkel,

· a pályázó nyilatkozatát arra vonatkozóan, hogy

· a pályázati anyagban foglalt személyes adatainak a pályázati eljárással összefüggő kezeléséhez hozzájárul,

· a pályázati anyagot az eljárásban résztvevők megismerhetik,
· a pályázat nyilvános ülésen történő képviselő-testületi tárgyalásához hozzájárul-e,

· nem áll cselekvőképességet kizáró vagy korlátozó gondnokság alatt.

A munkakör betölthetőségének időpontja:

A beosztás legkorábban 2013. május 1. napjától tölthető be.

A pályázat benyújtásának határideje:

2013. április 4. 


A pályázati kiírással kapcsolatosan további információt Béleczkiné Szőke Katalin Intézményirányítási referens nyújt, a 06- 78/513-120/204 mellék telefonszámon.

A pályázat benyújtásának módja:

A pályázatot postai úton Kiskőrös Város Önkormányzatának Képviselő-testülete címére történő megküldésével (6200 Kiskőrös, Petőfi tér 1.). Kérjük a borítékon feltüntetni a pályázati adatbázisban szereplő azonosítószámot: 1322/2013, valamint a beosztás megnevezését: Múzeum vezető.
Személyesen: Béleczkiné Szőke Katalin (6200 Kiskőrös, Petőfi tér 1. emelet 5. számú iroda)
A pályázat elbírálásának módja, rendje:

Pályázatokat az 1992. évi XXXIII. törvény 20/A. § (6) bekezdése alapján beérkezett vélemények figyelembe vételével a Képviselő-testület bírálja el és dönt a kinevezésről és a vezetői megbízásról.
A pályázat elbírálásának határideje:

2013. április 24.
A pályázati kiírás közzétételének helye:

· www.kozigallas.gov.hu
· www.kiskoros.hu 

Az önkormányzattal kapcsolatban további információ a www.kiskoros.hu honlapon érhető el.

